text: Dako kaayong trabahuon para sa kagamhanan sa Dakbayan sa Sugbu kining clearing operations sa mga kasapaan niini aning mga estrakturang gitukod sulod sa 3-meter easement zone. Sa pagkakaron, gatosan ka mga panimalay nga gitukod sa kilid sa mga sapa ang natangtang na human boluntaryong mibiya ang mga residente.
text: #000003
text: Apan dili kini mahitabo kun dili pa sa kompromisong gihimo sama sa paghatag sa mga apektado og kabalhinan. Dali ra kini kun dunay suporta ang nasudnong gobiyerno ug andam ang lokal nga kagamhanan pagtabang sa mga maapektahan. Ang pagpapahawa kanila gikan sa lugar, para kini sa ilang kaluwasan tungod sa peligro matag mobunok ang kusog nga uwan kay mosaka ang tubig ug duna nay mga hitabo nga nabanlas ang mga balay ug duna na say nakalas.
text: #000004
text: Samtang sayon lang kini kun mga residensiya ang apektado, dili kini madali para sa mga dagkong establisamento kansang lote naa kilid sa mga sapa.
text: #000005
text: Ang uban nituman sa 3-meter easement zone apan wala mahimo sa uban tungod kay hasta man ang mga tupad nila nga mga luna niokupar naman sab sa kilid sa mga sapa.
text: #000006
text: Dunay uban nga nagtukod gyud og estraktura ibabaw gyud mismo sa mga sapa mao nga dili na makita ang sapa tungod kay tua na sa ilawom sa ilang buildings o gitukod nga parkingan sa mga sakyanan.
text: #000007
text: Ang uban aning mga dagkong establisamento dili dayon makatuman sa notice of violation nga buot pakorihian kanila tungod sa kadako sa kinahanglang gastuhon pag-usab sa estraktura sa ilang mga buildings.
text: #000008
text: Una sa tanan, dili angay pakasad-on kining mga magpapatigayon kansang mga estraktura nasulod sa 3-meter easement. Kay una sa tanan, samtang tuod duna nay balaod bahin niini karon, apan dunay uban nga mas una natukod ang mga edipisyo sa wala pa kining mga balaora.
text: #000009
text: Sad-an sab ang mga nangaging lokal nga mga opisyales sa barangay ug sa siyudad kaniadto kay sila mismo nagbaya sa ilang trabaho. Kani maoy dako-dako og hagit sa habig sa Task Force Gubat Batok sa Baha sa Cebu City nga gipangulohan karon ni kanhi environment secretary Roy Cimatu. Hinuon kun dunay political will ang mayor sa siyudad, dili kini imposibleng makab-ot sanglit walay negosyanteng gustong makigtigi batok sa gobiyerno kun subay kini sa balaod.
text: #000010
text: US Powerball on the rise with $653 million jackpot!
text: #000012
text: Ben&Ben talks about a different kind of love in time for the new year
text: #000015
text: Experts: PH economy recovering but additional maintenance needed
text: #000018
text: EDITORIAL - What the younger generation needs to know
text: #000020
text: Multiple cases of illegal recruitment
text: #000022
text: China never honors its own words
text: #000026